|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 6. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема: | **ИКТ** | | | |
| Наставна јединица: | **Обрада звука** | | | |
| Тип часа: | Обрада | | | |
| Циљ часа: | Упознати ученике са програмом за прављење и уређивање звучних записа. | | | |
| Исходи часа: | * По завршетку часа ученици ће бити у стању да: * користе програм AUDACITY за креирање и уређивање звучних датотека, * снимају свој глас, * комбинују звучни садржај, * мењају висину тона, * додају ефекте на звучни запис. | | | |
| Облик рада: | Фронтални, индивидуални | | | |
| Наставне методе: | Демонстративна, метода разговора, метода практичног рада, метода решавања проблемских задатака, учење засновано на игри | | | |
| Наставна средства: | * Десктоп рачунар/лаптоп рачунар * Микрофон * Радни листови уз Приручник за наставника * Фасцикла RS\_6.1.8\_Ресурси | | | |
| Корелација са другим предметима: | Музичка култура | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 мин) | Наставник представља ученицима општу сврху лекције: упознавање ученика са програмом за прављење и уређивање звучних записа.  Наставник дискутује с ученицима о томе да ли воле музику и коју врсту музике слушају. Објашњава им да су звучни записи које чујемо резултати снимања и уређивања свука и звучних записа.  Ученици активно учествују у дискусији. | | | |
| **Главни део:**  (30 минута) | Наставник уводи ученике у програм AUDACITY. Једноставним речником им објашњава главне опције које овај програм нуди.  Наставник тражи од ученика да отворе програм AUDACITY на својим рачунарима. Даје им задатак да, уз консултацију с уџбеником, искористе своје микрофоне како би снимили неколико секунди свога гласа. Након тога ученици треба да преслушају звучни запис. Наставник дискутује с ученицима да ли им се допада резултат и шта би у њему променили.  Наставник објашњава ученицима како да репродукују, копирају и уреде одређене делове звучног записа. Тражи од њих да то ураде са снимком који су управо направили.  Наставник с ученицима анализира различите звучне ефекте који су доступни у програму AUDACITY. Тражи од њих да на снимку свога гласа примене ефекте поменуте у уџбенику.  Ученици би могли да имају потешкоћа у уочавању разлика између звучног ефекта за уклањање буке (NOISE REMOVER) и ефекта за уклањање гласова у звуку (VOCAL REMOVER), тако да наставник треба да прикаже ученицима неколико примера како се ови ефекти користе у програму AUDACITY.  Наставник дели ученицима радне листове RS.6.1.8\_Радни\_лист\_1.docx и тражи од њих да ураде задатак. Ако наиђу на потешкоће, разговара с њима о томе како их решити.  Наставник дели ученицима радне листове RS.6.1.8\_Радни\_лист\_2.docx и тражи од њих да ураде задатак. Ако наиђу на потешкоће, разговара с њима о томе.  Наставник дискутује с ученицима урађене задатке.  Ученици активно учествују у изради задатака и дискусији о урађеним задацима. | | | |
| **Завршни део:**  (10 минута) | Наставник дели ученицима евалуациони лист  RS.6.1.8\_Евалуациони\_лист.docx како би проверио у којој мери су ученици разумели садржаје обрађене на часу. Ученици попуњавају, размењују евалуационе листове и међусобно проверавају своје одговоре. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |