|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 6. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**:** | | ДАТУМ**:** |
| Наставна тема: | **Дигитална писменост** | | | |
| Наставна јединица: | **Интернет услуге** | | | |
| Тип часа: | Обрада | | | |
| Циљ часа: | Упознати ученике са механизмом који омогућава проток информација преко интернета, попут интернет протокола, веба и осталих интернет услуга. | | | |
| Исходи часа: | * По завршетку часа ученици ће бити у стању да: * објасне како рачунари идентификују једни друге и међусобно комуницирају користећи мрежне адресе, * објасне који се комуникацијски протоколи користе за интернет, * објасне како ради глобална рачунарска мрежа (енгл. World Wide Web), * објасне како раде претраживачи, * умеју да користити напредне опције за претраживање да би се добили прецизнији резултати, * објасне механизме и протоколе које имејл клијент користи за комуникацију путем електронске поште, * користе различите начине како би проценили тачност и поузданост неке информације на интернету, * користе дискусионе групе у облику форума на интернету. | | | |
| Облик рада: | Фронтални, индивидуални, рад у пару | | | |
| Наставне методе: | Демонстративна, метода разговора, метода практичног рада, метода решавања проблемских задатака, учење засновано на игри | | | |
| Наставна средства: | * Десктоп рачунар/лаптоп рачунар * Радни листови уз Приручник за наставника * Фасцикла RS\_6.2.2\_Ресурси | | | |
| Корелација са другим предметима: | Техника и технологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 мин) | Наставник представља ученицима општу сврху лекције.  Наставник представља ученицима појам интернет услуга. Пита их какве веб локације најчешће посећују на интернету. Разговара с њима о Google претраживачу. Пита их да ли већ знају за Google и да ли сматрају да је тај претраживач користан за потребе претраживања информација на вебу. Пита их да ли већ знају понешто о мрежним комуникацијама.  Ученици активно учествују у дискусији. | | | |
| **Главни део:**  (25 минута) | Користећи дефиниције из уџбеника, наставник објашњава ученицима појмове адресе умреженог рачунара (енгл. hostname) и IP адресе. Објашњава разлике између њих.  Објашњава разлику између IP и MAC адресе.  Наставник анализира интернет протокол (енгл. IP) и остале мрежне протоколе за интернет комуникацију. Посебно истиче протокол за пренос хипертекста (енгл. HTTP protocol) који дефинише начин на који се веб странице приказују на интернету. Објашњава разлику између протокола за пренос хипертекста (енгл. HTTP) и безбедног протокола за пренос хипертекста (енгл. HTTPS).  Тражи од ученика да отворе Google Chrome и посете страницу http://www.google.com. Објашњава им да се врста протокола (HTTP или HTTPS) увек може видети, јер је написана одмах поред адресе веб локације.  Наставник дели ученике у групе од по два до три ученика. Затим им дели радне листове RS.6.2.2\_Радни\_лист\_1.docx и тражи од њих да ураде задатак. Ако наиђу на неке потешкоће, разгова с њима о томе како их решити.  Наставник дискутује с ученицима о томе зашто су претраживачи важни у коришћењу интернета. Претраживање најповољнијих цена неког производа, претраживање информација о неком пројекту на којем радимо, претраживање информација о здрављу или, на пример, некој теми комерцијалне природе – за све то можемо да користимо претраживаче. Тражи од ученика да замисле колико би им времена и осталих ресурса требало када не би постојали претраживачи.  Објашњава ученицима како да обаве напредно претраживање у Google претраживачу. После тога, тражи од ученика да обаве напредно претраживање неке теме (пример из уџбеника), водећи се корацима описаним у уџбенику.  Затим наставник дели ученицима радне листове RS.6.2.2\_Радни\_лист\_2.docx и тражи од њих да ураде задатак. Ако наиђу на неке потешкоће, разговара с њима о томе како их решити.  После тога, с ученицима разговара о томе како вршити процену информације. Тражи од њих да примене начела која су научили да би проценили неке информације с Википедије (помаже им да одаберу тему).  Након тога, наставник објашњава шта су то имејл клијенти и дискусионе групе.  Дели ученицима радне листове RS.6.2.2\_Радни\_лист\_3.docx и тражи од њих да ураде задатак. Ако наиђу на неке потешкоће, разговара с њима о томе како их решити.  Ако је потребно, ученици могу да се у раду помажу уџбеником.  Ученици активно учествују у изради задатака и дискусији о урађеним задацима. | | | |
| **Завршни део:**  (10 минута) | Наставник дели ученицима евалуациони лист  RS.6.2.2\_Евалуациони\_лист.docx како би проверио у којој мери су ученици разумели садржаје обрађене на часу. Ученици попуњавају, размењују евалуационе листове и међусобно проверавају своје одговоре. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |