|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 6. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**:** | | ДАТУМ**:** |
| Наставна тема: | **Дигитална писменост** | | | |
| Наставна јединица: | **Дигитално грађанско васпитање** | | | |
| Тип часа: | Обрада | | | |
| Циљ часа: | Упознати ученике са појмом дигиталног грађанства и начинима заштите своје приватности и идентитета на интернету. | | | |
| Исходи часа: | * По завршетку часа ученици ће бити у стању да: * разумеју шта је дигитално грађанство, * разумеју питања приватности и ризика у коришћењу друштвених мрежа, * разумеју разлику између дигиталног идентитета и дигиталног отиска, * разумеју шта је дигитално насиље и које су његове последице у стварном животу, * користе правила понашања на интернету, * разумеју питања интелектуалне својине и поштовања ауторских права. | | | |
| Облик рада: | Фронтални, индивидуални, рад у пару | | | |
| Наставне методе: | Демонстративна, метода разговора, метода практичног рада, метода решавања проблемских задатака, учење засновано на игри | | | |
| Наставна средства: | * Десктоп рачунар/лаптоп рачунар * Радни листови уз Приручник за наставника * Фасцикла RS\_6.2.3\_Ресурси | | | |
| Корелација са другим предметима: | Техника и технологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 мин) | Наставник представља ученицима општу сврху лекције.  Наставник дискутује с ученицима о профилима на друштвеним мрежама. Пита их какве информације иначе објављују на свом профилу. Да ли су икад мењали поставке за приватност на својим профилима? Шта мисле, каквих све опасности би требало да буду свесни на интернету?  Ученици активно учествују у дискусији. | | | |
| **Главни део:**  (25 минута) | Наставник представља ученицима појам дигиталног грађанства. Објашњава им да, уопштено говорећи, бити добар грађанин значи поштовати правила доброг понашања у друштву. Иста начела вреде и у дигиталном свету.  Наставник дискутује с ученицима о питањима приватности и опасностима које вребају на интернету, посебно код коришћења друштвених мрежа.  Објашњава ученицима разлику између њиховог дигиталног идентитета и њиховог дигиталног отиска. Дискутује с ученицима о различитим врстама дигиталног отиска попут профила на друштвеним мрежама и слично.  Користећи уџбеник, наставник анализира разне начине за заштиту личних информација. Уводи ученике у тему дигиталног насиља на интернету. Питајте их шта знају о томе. Даје им јасну дефиницију, а затим представља које кораке могу да предузму ако уоче да су они или неко други жртве дигиталног насиља. Наглашава им да у том случају хитно морају да разговарају о томе са својим родитељима или наставницима.  Наставник разговара с ученицима о правилима онлајн понашања и о томе како се лепо понашати према другима када комуницирамо с њима на интернету.  Наставник представља ученицима појам ауторских права и објашњава им у каквом је он односу са претраживањем интернета. Тражи од ученике да кажу шта иначе раде када желе да користе информације које су пронашли на интернету. Да ли их копирају? Ако да, провере ли пре тога да ли је садржај заштићен ауторским правима?  Уз помоћ уџбеника, наставник објашњава ученицима како да користе опције напредног претраживања у претраживачу Google да би пронашли материјал који се сме слободно умножавати, користити и мењати. Разговара с ученицима о различитим ауторско-правним лиценцама попут CREATIVE COMMONS лиценци и софтверским лиценцама, као и о томе како нам познавање ових лиценци помаже у безбедном преузимању и куповини рачунарских програма и осталих материјала.  Наставник дели ученике у групе од по два до три ученика. Дели им радне листове RS.6.2.3\_Радни\_лист\_1.docx и тражи од њих да ураде задатак. Ако наиђу на неке потешкоће, разговара с њима о томе како их решити.  Затим им дели радне листове RS.6.2.3\_Радни\_лист\_2.docx и тражи од њих да ураде задатак. Ако наиђу на неке потешкоће, разговара с њима о томе како их решити.  Ако је потребно, ученици могу да се у раду помажу уџбеником.  Ученици активно учествују у изради задатака и дискусији о урађеним задацима. | | | |
| **Завршни део:**  (10 минута) | Наставник дели ученицима евалуациони лист  RS.6.2.3\_Евалуациони\_лист.docx како би проверио у којој мери су ученици разумели садржаје обрађене на часу. Ученици попуњавају, размењују евалуационе листове и међусобно проверавају своје одговоре. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |